จงเสนอไอเดีย 4 หลักคิดในการรวยทันอายุ 30
1. โฟกัสที่การหาเงินเพิ่ม
นักวิชาการสมัยก่อนมักสอนว่า ‘จงออมเงิน‘ แต่ Grant Cardone บอกว่าสมัยนี้ความรวยจากการออมยากและใช้เวลานาน วิธีเร่งอัตราความมั่งคั่งคือ ‘จงโฟกัสที่การหาเงินเพิ่ม‘

ด้วยการพัฒนาทักษะใหม่ ๆ เพื่อให้ตัวเองสามารถทำงานที่มีความยาก ทักษะในการแก้ปัญหายาก ๆ จะนำมาซึ่งรายได้ที่สูงขึ้น เมื่อรายได้สูงขึ้นจะมีเงินพอใช้และเหลือเก็บ และแบ่งเงินเก็บเงินส่วนหนึ่งไปพัฒนาธุรกิจเล็ก ๆ ควบคู่กันไป

2. อย่าหลอกตัวเองว่ารวยด้วยการ ‘อวดรวย’
Grant Cardone ยิงตรงว่าปัญหาของคนสมัยนี้คือยอมเป็น ‘หนี้’ เพื่ออวดรวย อาทิ การใช้ของหรู ซื้อรถ และคอนโด แต่บัญชีไร้ซึ่งเงินสดและการเงินติดลบไปจนวัยบั้นปลาย

หนี้ เหล่านี้เป็นอุปสรรคสำคัญในการฉุดรั้งความมั่งคั่งให้ชีวิต การนำเงินล้านในอนาคตมาใช้ในวันนี้ทำให้คุณเป็นหนี้ไปอีกหลายสิบปีและทำให้คุณเคลื่อนตัวไม่สะดวกในวันที่อยากจะออกมาลุยเส้นทางธุรกิจ Grant บอกว่าโฟกัสที่การเพิ่มรายได้และเริ่มใช้ของแพงในวันที่รายได้ของเขามากเกินกว่าจะใช้ทัน!

3. ออมเงินเพื่อลงทุน
อย่าเอาแต่ ‘ออมเพื่อออม’ แต่จง ‘ออมเพื่อลงทุน’ — ไม่ใช่แค่ Grant C. แต่นักธุรกิจแทบทุกคนมักสอนเสมอว่าให้นำเงินเย็น ๆ ไปไว้ในหน่วยลงทุนที่คุณจะไม่ไปแตะมันเป็นปี ๆ แล้วปล่อยให้มันทำงานแทนคุณไปเรื่อย ๆ

ข้อนี้ผูกพันกับข้อ 1 และ 2 อย่างมาก เมื่อคุณมีรายได้มากขึ้นจากหลาย ๆ ช่องทาง ประกอบกับไม่มีหนี้สิน เงินสดคุณจะเพิ่มในอัตราเร่งและมีเงินเย็นมาก ๆ ส่วนหนึ่งที่ไม่น่าจะต้องใช้ไปอีกเป็นปี ๆ เงินส่วนนี้เหมาะมากในการนำไปลงทุนระยะยาวยังสินทรัพย์ต่าง ๆ อาทิ หุ้น กองทุน พันธบัตร ทองคำ ฯลฯ รวมไปถึงธุรกิจสตาร์ทอัพ (ปล. อันสุดท้ายมีความเสี่ยงสูงสุด)

4. เป็นหนี้ที่ก่อให้เกิดรายได้
แม้คำเตือนว่าอย่าเป็นหนี้เพื่ออวดรวย แต่ในอีกมุมหนึ่งของการเป็นหนี้แบบนักธุรกิจคือ หนี้ที่ก่อให้เกิดรายได้

Grant Cardone และนักธุรกิจหลายคนยอมรับ หนี้ ประเภทนี้ได้ และพวกเขายินดีที่จะกู้เงินเพื่อซื้อรถยนต์ขับไปขายสินค้าให้กับคนทั่วเมือง เพราะคำนวณแล้วว่ารายได้มากกว่าค่าผ่อนรถและจะสามารถปิดหนี้ได้ภายในเวลาอันสั้นกว่า
3.ตลาดการเงิน & ผลิตภัณฑ์และบริการทางการเงิน,2.การวิเคราะห์ทางการเงิน & เศรษฐศาสตร์การเงิน